Diari Oficial de la Generalitat Valenciana


Sumari del DOGV 3975, del 06-04-2001 (2001/3106)

DECRET 66/2001, de 2 d'abril, del Govern Valencià, pel qual es crea l'Institut d'Educació Secundària número 18, d'Alacant.
--------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3106


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Alacant
    * ensenyament secundari

DECRET 66/2001, de 2 d'abril, del Govern Valencià, pel qual es crea l'Institut d'Educació Secundària número 18, d'Alacant. [2001/M3106]
  
L'Ordre de 14 de juliol de 1992, de la Conselleria de Cultura, Educació i Ciència, va crear l'extensió de l'Institut de Batxillerat número 7, d'Alacant, actualment Secció de l'Institut d'Educació Secundària Cabo de la Huerta, d'Alacant.
  
Els estudis de planificació educativa, efectuats per la Conselleria de Cultura i Educació, van preveure la creació d'un nou institut a la zona escolar AL-3210, per transformació de la secció existent.
  
Atenent les citades previsions i, en el marc de col·laboració establit en l'apartat tercer de la disposició addicional dessetena de la Llei Orgànica 1/1990, de 3 d'octubre, d'Ordenació General del Sistema Educatiu, i en el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana, l'Ajuntament d'Alacant, en l'acord adoptat en sessió plenària de 12 d'abril de 1996, va cedir a la Generalitat Valenciana una parcel·la de 16.000 m2, situada a la unitat d'actuació G del polígon 3/7 de la platja de Sant Joan.
  
Per la Resolució de 7 de maig de 1998, el director general de Règim Econòmic va convocar concurs d'obres per a adjudicar la construcció d'un institut a la platja de Sant Joan, obres que van ser adjudicades per la Resolució de 22 de juliol de 1998.
  
El nou edifici escolar s'ajusta als requisits exigits en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General no Universitaris, i en l'Ordre de 15 de maig de 1992, de la Conselleria de Cultura, Educació i Ciència, per la qual s'establix el programa de necessitats per a la redacció de projectes de construccions de centres d'Educació Infantil, Secundària Obligatòria i Secundària completa de la Generalitat Valenciana.
  
La creació del nou centre docent aconsella una reestructuració de l'oferta educativa i les dotacions de personal de l'Institut d'Educació Secundària Cabo de la Huerta i de la secció que en depén. Quan, com a conseqüència de la reestructuració dels ensenyaments, el professorat que no obtinga destinació al mateix centre, mantindrà, amb caràcter general, l'antiguitat que tenia al centre d'origen, en aplicació d'allò establit en la disposició addicional catorzena i dotzena del Reial Decret 2112/1998.
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació, després de la deliberació prèvia del Govern Valencià, en la reunió del dia 2 d'abril de 2001,
  
DECRETE
  
Article 1
  
Crear, per transformació de la Secció d'Educació Secundària de l'Institut Cabo de la Huerta, codi 06944057, i desglossament de l'Institut d'Educació Secundària Cabo de la Huerta, codi 33980765, el següent centre docent:
  
Província: Alacant
  
Localitat: Alacant
  
Districte: platja Sant Joan
  
Denominació: Institut d'Educació Secundària núm. 18
  
Codi: 21871606
  
Titular: Generalitat Valenciana
  
Domicili: avinguda de Sant Sebastià, s/n
  
Composició: 20 unitats d'Educació Secundària Obligatòria i 6 de Batxillerat
  
Capacitat: 600 llocs escolars d'Educació Secundària Obligatòria i 210 de Batxillerat.
  
Article 2
  
L'Institut d'Educació Secundària Cabo de la Huerta, codi 18828949, queda configurat amb una composició de 12 unitats d'Educació Secundària Obligatòria i 4 de Batxillerat, la seua capacitat serà de 360 llocs escolars d'Educació Secundària Obligatòria i 140 de Batxillerat.
  
Disposicions addicionals
  
Primera
  
El que s'establix en este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva a la secció que s'extingix, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut. Els expedients de l'alumnat i la documentació administrativa del centre que s'extingix es depositaran al nou centre.
  
Disposicions finals
  
Primera
  
Facultar el conseller de Cultura i Educació perquè adopte les mesures que siguen necessàries per al compliment i desenrotllament del que s'establix en este decret, així com per a modificar, si es dóna el cas, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 2000.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura I Educació,
  
MANUEL TARANCÓN FANDOS